വാഗ്ഭടാനന്ദദര്ശനം ദൈവത്തിന്റെ പേരില് വിദ്വേഷം വളര്ത്തുന്നവര്ക്കുള്ള മറുപടി: മുഖ്യമന്ത്രി വിദ്വേഷം വളര്ത്താനും രക്തച്ചൊരിച്ചിലും കൂട്ടക്കൊലകളും സൃഷ്ടിക്കാനും ഈശ്വരസ്മരണ ഉപയോഗിക്കുന്ന സംഘടനകള്ക്കുള്ള ശക്തമായ മറുപടിയാണ് വാഗ്ഭടാനനദഗുരുവിന്റെ ആഹ്വാനമെന്ന് മുഖ്യമന്ത്രി പിണറായി വിജയന് പറഞ്ഞു. ഗുരുവിന്റെ 82ആമത് സമാധിദിനാചരണം ഉദ്ഘാടനം ചെയ്യുകയായിരുന്നു അദ്ദേഹം. വടകര കാരക്കാട് ആത്മവിദ്യാസംഘം ഓഡിറ്റോറിയത്തില് നടന്ന ചടങ്ങ് ഓണ്ലൈനായാണ് ഉദ്ഘാടനം ചെയ്തത്. ഉണരുവിന്, അഖിലേശനെ സ്മരിപ്പിന്, ക്ഷണമെഴുന്നേല്പിന്, അനീതിയോടെതിര്പ്പിന് എന്നതാണ് അദ്ദേഹം നല്കിയ സന്ദേശം. എന്നാല്, മനുഷ്യരെ വംശീയമായി വേര്തിരിച്ച് ലോകത്തെ നിഷ്ടുരതയിലേക്കു തള്ളിവിട്ട് മാനവികത ഇല്ലാതാക്കാന് ശ്രമിക്കുന്ന ശക്തികള് യൂറോപ്പിലും അഫ്ഘാനിസ്ഥാനിലും ആഫ്രിക്കയിലും ഇന്ഡ്യയിലുമെല്ലാം പ്രവര്ത്തിക്കുന്നു. ആത്മീയതയെ വിഷലിപ്തമാക്കുന്ന അക്കൂട്ടര്ക്കുള്ള മറുപടിയാണ് അനീതിയോടെതിര്ത്ത് സഹജീവികള്ക്കു നല്ലതുവരുത്താനുള്ളതാണ് ഈശ്വരചിന്ത എന്ന ആഹ്വാനം. അദ്വൈതവും വേദാന്തവും ജനങ്ങള്ക്കു പരിചയപ്പെടുത്തുമ്ബോള്ത്തന്നെ അനാചാരങ്ങള്ക്കെതിരെ ജനങ്ങളെ സംഘടിപ്പിച്ചു പോരാട്ടം നടത്തിയ വാഗ്ഭടാനന്ദഗുരു ഒരേസമയം അദ്ധ്യാത്മചിന്തയുടെയും ഭൗതികചിന്തയുടെയും ദീപം കൊളുത്തിയ മഹാവ്യക്തിയാണ്. ആത്മവിദ്യാസംഘത്തിലൂടെയും അഭിനവകേരളം, ആത്മവിദ്യാകാഹളം, യജമാനന് എന്നീ പ്രസിദ്ധീകരണങ്ങളിലൂടെയും അദ്ദേഹം നടത്തിയ ഇടപെടലുകള് കേരളനവോത്ഥാനപ്രസ്ഥാനത്തിലെയും ദേശീയപ്രസ്ഥാനത്തിലെയും തിളങ്ങുന്ന അദ്ധ്യായങ്ങളാണെന്നും മുഖ്യമന്ത്രി പറഞ്ഞു. സമാധിദിനത്തോട് അനുബന്ധിച്ചു സംഘടിപ്പിക്കുന്ന ഒരു വര്ഷം നീണ്ടുനില്ക്കുന്ന പ്രഭാഷണപരമ്ബര മുന് ചീഫ് സെക്രട്ടറി കെ. ജയകുമാര് ഉദ്ഘാടനം ചെയ്തു. ആത്മവിദ്യാസംഘം നടത്തിയ ഉപന്യാസമത്സരത്തിലെ വിജയികള്ക്കുള്ള സമ്മാനങ്ങള് ഊരാളുങ്കല് ലേബര് കോണ്ട്രാക്റ്റ് കോപ്പറേറ്റീവ് സൊസൈറ്റി ചെര്മാന് രമേശന് പാലേരി വിതരണം ചെയ്തു. സാഹിത്യകാരന് എം. മുകുന്ദന് മുഖ്യപ്രഭാഷണം നടത്തി. കേരള ആത്മവിദ്യാസംഘം പ്രസിഡന്റ് പി. വി. കുമാരന്റെ അദ്ധ്യക്ഷതയില് നടന്ന ചടങ്ങില് ഡോ. വയലേരി കുമാരന് അനുസ്മരണപ്രഭാഷണം ചെയ്തു. ആത്മവിദ്യാസംഘം ജനറല് സെക്രട്ടറി തോട്ടപ്പള്ളി ഗോപാലകൃഷ്ണന്, കാരക്കാട് ആത്മവിദ്യാസംഘം പ്രസിഡന്റ് പാലേരി മോഹനന് എന്നിവര് സംസാരിച്ചു. Vagbhatanandadarshanam is the answer to those who cultivate hatred in the name of God